ครม.ไฟเขียวตั้ง “ดร.สันติ กีระนันทน์” นั่งเก้าอี้กก.ผู้ช่วยรมว.อุตสาหกรรม
ครม.ไฟเขียวตั้ง “ดร.สันติ กีระนันทน์” อดีตรองผู้จัดการตลท. นั่งเก้าอี้กก.ผู้ช่วยรมว.อุตสาหกรรม
17 เม.ย. 2561

พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) เปิดเผยว่า มติคณะรัฐมนตรี (ครม.) วันนี้ได้แต่งตั้งให้นายสนธยา คุณปลื้ม ดำรงตำแหน่งที่ปรึกษานายกรัฐมนตรีฝ่ายการเมือง มีผลตั้งแต่วันนี้ (17 เม.ย.)
นอกจากนั้น พ.อ.หญิง ทักษดา สังขจันทร์ ผู้ช่วยโฆษกประจำสำนักนายกรัฐมนตรี ยังแถลงผลการประชุมคณะรัฐมนตรี (ครม.) ในวันนี้ว่าได้เห็นชอบแต่งตั้ง นายอิทธิพล คุณปลื้ม อดีตนายกเมืองพัทยาเป็นกรรมการผู้ช่วยรัฐมนตรี รมว.ท่องเที่ยวและกีฬา และแต่งตั้งนายสันติ กีระนันทน์ อดีตรองผู้จัดการ ตลาดหลักทรัพย์แห่งประเทศไทย (ตลท.) ดำรงตำแหน่งกรรมการผู้ช่วยรัฐมนตรีว่าการกระทรวงอุตสาหกรรม